Diari Oficial de la Generalitat Valenciana


Sumari del DOGV 4030, del 27-06-2001 (2001/5861)

RESOLUCIÓ de 7 de juny de 2001, de la Direcció General de Pesca i Comercialització Agrària, per la qual s'autoritza a Cudomar, SL, l'ampliació de la instal·lació número 8 d'un establiment de granja marina en terrenys de domini públic maritimoterrestre enfront del terme del Campello (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5861


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 de juny de 2001, de la Direcció General de Pesca i Comercialització Agrària, per la qual s'autoritza a Cudomar, SL, l'ampliació de la instal·lació número 8 d'un establiment de granja marina en terrenys de domini públic maritimoterrestre enfront del terme del Campello (Alacant). [2001/X5861]
  
Vist l'expedient instruït a instància del senyor Antonio Prieto Martín, en representació de Cudomar, SL, sobre sol·licitud d'autorització per a l'ampliació de l'establiment número 8 d'aqüicultura marina autoritzat segons les resolucions de 8 d'abril de 1997 i de 4 de maig de 1998, la Direcció General de Pesca i Comercialització Agrària resol:
  
1. Atorgar l'autorització administrativa per a l'ampliació d'un establiment de piscicultura marina d'acord amb les condicions que es mencionen en aquesta resolució.
  
2. La instal·lació definitiva constarà de 18 gàbies de 15 metres de diàmetre, provinents de la substitució de 8 gàbies de 12 metres per altres tantes de 15 metres de diàmetre, 4 gàbies de 15 metres ja existents i 6 gàbies de 15 metres de diàmetre que es pensa instal·lar de nou, tot això sobre la superfície autoritzada segons la Resolució de 2 d'abril de 1997, del Ministeri de Medi Ambient.
  
La capacitat autoritzada de producció anual és de 450 tones d'orada i llobarro.
  
3. Es compliran les condicions i prescripcions de la resolució següent:
  
- Resolució de declaració d'impacte ambiental, de 2 de maig de 2001, de la Conselleria de Medi Ambient.
  
4. Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels distints organismes competents.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
5. L'ampliació s'ajustarà en tot moment al projecte presentat i visat núm. GN-131/00, de 28 de setembre de 2000. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.
  
6. La iniciació i acabament de les obres es comunicaran als serveis territorials de la Conselleria d'Agricultura, Pesca i Alimentació, i caldrà, a fi d'iniciar l'explotació, la inspecció prèvia de les instal·lacions per part dels serveis tècnics de la Conselleria.
  
7. Els organismes competents podran inspeccionar la marxa de les obres a realitzar, així com el funcionament de l'establiment. El titular està obligat a permetre l'entrada als inspectors i tècnics corresponents.
  
8. L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
9. Aquest establiment quedarà afectat pel que s'estableix en el Decret 25//2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana. Caldrà notificar als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques com de les jurídiques, i també de les que formen part d'aquestes.
  
b) El cessament de l'activitat.
  
c) Les ajudes públiques concedides a l'establiment, amb indicació de la seua finalitat.
  
d) Els canvis de domicili o raó social, i del número d'identificació social.
  
Aquesta resolució no posa fi a la via administrativa i contra ella podrà interposar-se un recurs d'alçada davant de la consellera d'Agricultura, Pesca i Alimentació, en el termini d'un mes comptador des de l'endemà de la notificació d'aquesta resolució, de conformitat amb el que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.